Source: https://koulutus.fcg.fi/Default.aspx?tabid=342&id=10230
Timestamp: 2019-03-19 19:52:51+00:00
Document Index: 7692079

Matched Legal Cases: ['kko ', 'kko ', 'kko ', 'kko ', 'kko ', 'kko ']

Vammaisneuvostojen koulutuspäivät 2019
Päivitä tietosi ja vahvista vaikuttamistyötä!
Vammaisneuvostojen koulutuspäivät tarjoavat laajan ajankohtaiskatsauksen uudistuvaan lainsäädäntöön ja kunnalliseen vammaistyöhön. Koulutuksessa saat myös eväitä kuntaorganisaatiossa vaikuttamiseen ja viestintään. Samalla verkostoidut ja virkistäydyt kollegoiden kanssa ympäri Suomen!
Päivien suunnittelussa mukana ovat Suomen Kuntaliitto ja Valtakunnallinen vammaisneuvosto, VANE. Tervetuloa mukaan oppimaan, kehittämään ja innostumaan!
Kuntapäättäjä:
Vammaisneuvostojen tukeminen ja osaamisen lisääminen on kuntien velvollisuus. Kunnanhallituksen on huolehdittava vammaisneuvoston toimintaedellytyksistä. Vammaisneuvostolle on annettava mahdollisuus vaikuttaa kunnan eri toimialojen toiminnan suunnitteluun, valmisteluun ja seurantaan asioissa, joilla on merkitystä vammaisten henkilöiden hyvinvoinnin, terveyden, osallisuuden, elinympäristön, asumisen, liikkumisen tai päivittäisistä toiminnoista suoriutumisen taikka heidän tarvitsemiensa palvelujen kannalta. (KL 28 §) Vammaisneuvostotyö edellyttää voimavaroja ja pitkäjänteistä kehittämistyötä.
Koulutus on räätälöity kunnallisille vammaisneuvostoille. Paras hyöty syntyy, kun useampi neuvoston jäsen osallistuu!
Päivien puheenjohtajana toimii Espoon vammaisneuvoston puheenjohtaja Pirkko Kuusela
9.30 Tervetuloa, esittelyt ja ohjelmaan virittäytyminen
Puheenjohtaja Pirkko Kuusela
Teema: Vammaisneuvosto uusissa rakenteissa – katsaus uudistuvaan lainsäädäntöön
9.45 Vammaispalvelulaki vammaisneuvoston näkökulmasta
11.00 Kuntakentällä tapahtuu – mitä neuvostoissa tulisi ainakin huomioida
•	Soten kaatuminen ja ajankohtaiset lakiuudistukset
•	Vammaisneuvoston ja kuntapäättäjien yhteistyö
13.00 Vammaispalveluiden järjestäminen ja hankinta
•	Hankintalain soveltaminen
•	Asiakkaan asema ja osallisuus vammaispalvelun hankinnassa
14.30 Vammaisneuvostot osallisuutta edistämässä – kuulumisia kentältä
•	Case-esimerkkejä neuvostojen hyvistä käytänteistä ja onnistumisista
•	Kuinka osallisuutta ja toimintaa on tehostettu?
•	Millaisia uusia toimintamalleja on kehitetty?
Pirkko Kuusela, Espoon vammaisneuvosto, Jan Hänninen, Laukaan vammaisneuvosto ja
Tuula Räikkönen, Sipoon vammaisneuvosto
16.00 Koulutuspäivän virallisen osuuden päätös
16-17.00 Lasilliset kuohuvaa ja vapaata keskustelua
Teema: Teoriasta käytäntöön – vammaisneuvosto vaikuttajana
8.30 Huomenta ja virittäytyminen päivän teemoihin
8.35 Vanen tervehdys ja askelmerkkejä kunnallisille vammaisneuvostoille
•	Vammaisneuvostojen rooli, tehtävät, vastuu ja mahdollisuudet
•	Maakunnallisen vammaisneuvostot
•	Keskustelua ja neuvostojen ajatuksia toiminnan valtakunnallisesta kehittämisestä
Suunnittelija Tea Hoffrén, Vammaisten henkilöiden oikeuksien neuvottelukunta VANE
10.00 Parempaa virkakieltä ja viestintää!
•	Miten ja miksi parantaa asiantuntija- ja listatekstejä sekä asiointiin liittyvää viestintää
•	Panosta listatekstiin – se antaa tietoa paitsi päättäjille myös kuntalaisille ja viestimille
•	Kolme keinoa parantaa tekstin käytettävyyttä
•	Tekstiä moneen tilanteeseen: päätösasiakirjojen muokkaaminen verkkotiedotteiksi sekä Twitter- ja Facebook-päivityksiksi
Kouluttaja Riitta Suominen, Yksityinen kielitoimisto
11.45 Visiot vaikuttavampaan vaikuttamistyöhön
•	Millaista on hyvä vaikuttamistyö kuntakentällä? Kuinka oma viesti saadaan kuulluksi?
•	Millainen on vammaisneuvostojen erityisrooli ja kuinka vaikuttamistyötä tulisi kehittää?
Osuuden alustajina kunnallispoliitikko ja aktivisti Amu Urhonen sekä lakimies Elina Nieminen, Invalidiliitto. Keskustelunvetäjänä puheenjohtava Pirkko Kuusela - keskustelussa mukana koko osallistujakaarti!
13.00 Päivät päättyvät, päätöslounas
Osallistumismaksu laskutetaan tilaisuuden jälkeen, maksuun lisätään laskutuslisä 5 € + alv. 24 %.
Osallistujat varaavat ja maksavat majoituksensa itse tunnuksella FCG200319 numerosta 0200 81 800 ( 0,42€/min + pvm/mpm ). Kiintiö on voimassa 6.3.2019 asti.
• Scandic Park Helsinki, Mannerheimintie 46
Standard huonehinnat, hinnat sisältävät alv.
1hh 123 Eur/yö, 2hh 143 Eur/huone/yö.
Osallistuminen voidaan peruuttaa maksutta ennen viimeistä ilmoittautumispäivää. Sen jälkeen tehdyistä peruutuksista peritään 50 prosenttia osallistumismaksusta. Jos peruutusta ei tehdä ollenkaan ja osallistuja jättää saapumatta tilaisuuteen, laskutetaan koko osallistumismaksu. Maksuihin lisätään arvonlisävero.
Viimeinen ilmoittautumispäivä on 4.3.2019.
Pirkko Kuusela toimii päivien puheenjohtajana. Espoon vammaisneuvoston puheenjohtajana vammaisneuvostojen työ on hänelle tuttua.
Erityisasiantuntija Jaana Viemerö vastaa Suomen Kuntaliitolla vammaispalveluista ja kehitysvammahuollosta. Viemeröllä on pitkä kokemus kuntapuolelta ja sosiaalityön tehtävistä.
Suunnittelija Tea Hoffrén on ollut VANE:n edustajana työstämässä opasta kunnallisille vammaisneuvostoille ja tuntee neuvostojen työkentän syvällisesti.
Kouluttaja Riitta Suominen on kokenut ja pidetty viestinnän ammattilainen, jolla on taito tehostaa myös muiden viestintää.
Vaikuttamistyön konkarit Amu Urhonen ja Elina Nieminen ovat molemmat toimineet lukuisissa rooleissa politiikassa, kuntakentällä ja järjestömaailmassa.